รปภ.หนุ่มหนีปัญหาครอบครัว ปีนป้ายโฆษณาห้างดัง ทิ้งร่างลงมาดับคาที่
รปภ.หนุ่มเครียดปัญหาครอบครัว นั่งระบายให้เพื่อนฟัง ก่อนตัดสินใจปีนขึ้นไปป้ายโฆษณาห้างดัง แล้วตัดสินใจโดดลงมาร่างกระแทกพื้นดับคาที่เมื่อเวลา 06.00 น. วันที่ 24 เม.ย.63 ร.ต.ท.ไพรุธ ทัพสังข์ รองสว.สอบสวน สภ.เมืองสระบุรี ได้รับแจ้งจากมูลนิธิสว่างรัตนตรัยสระบุรีว่า มีคนกระโดดป้ายของห้างแห่งหนึ่งใน จ.สระบุรี ตกลงมาเสียชีวิตอยู่พื้นดินที่ข้างป้าย บริเวณริมถนนมิตรภาพ ขามุ่งหน้านครราชสีมา ช่วงหลัก กม.ที่ 2-4 เลขที่ 24/3 ม.2 ต.ตะกุด อ.เมือง สระบุรี จึงรุดมาที่เกิดเหตุพร้อมเจ้าหน้าที่แพทย์เวรโรงพยาบาลสระบุรี และเจ้าหน้าที่มูลนิธิสว่างรัตนตรัยสระบุรีที่เกิดเหตุพบศพ นายณัฎฐ์ พูลรอด อายุ 42 ปี อยู่บ้านเลขที่ 27 ซอย 15 ถนนสุดบรรทัด ต.ปากเพรียว อ.เมืองสระบุรี มีอาชีพเป็น รปภ.ของห้างแห่งหนึ่ง โดยสภาพศพผู้ตาย สวมเสื้อยืดแขนยาวสีน้ำเงิน สวมกางเกงยีนส์ขายาวไม่สวมรองเท้า นอนเสียชีวิตคว่ำหน้ากับพื้นดิน สภาพศพที่บริเวณปากมีเลือดไหลออกมา นอนข้างป้ายซึ่งสูงประมาณ 40-50 เมตร ผู้ตายไม่สวมรองเท้า ขณะที่ทางขึ้นบันไดป้ายเจ้าหน้าที่ตำรวจพบรองเท้าแตะสีน้ำเงินของผู้ตายถอดวางไว้ทางขึ้น คาดเสียชีวิต 4-5 ชม. จึงเก็บไว้เป็นหลักฐาน และเร่งตรวจสอบการเสียชีวิตอีกครั้งจากการสอบสวนในเบื้องต้นทราบจากเพื่อนร่วมงานที่เป็น รปภ. ด้วยกันว่า ก่อนเกิดเหตุเมื่อวาน (23 เม.ย.)ในช่วงค่ำ ผู้ตายได้มาหาที่ทำงานขณะเข้าเวรและได้พูดคุยว่า ตัวเองมีปัญหาเครียดในในครอบครัวนิดหน่อย ก็ได้แต่รับฟัง และปลอบใจ บอกปัญหาครอบครัวเราคุยกันได้ ก่อนแยกย้ายกัน ซึ่งตนนึกว่าเพื่อนกลับบ้านแล้ว กระทั่งช่วงเช้ามีพนักงานเข้ามาทำงานมาและพบว่า นายณัฎฐ์ ได้เสียชีวิตใต้ป้ายของห้าง จึงแจ้งเจ้าหน้าที่ตำรวจมาที่เกิดเหตุ ขณะที่เจ้าหน้าที่ตำรวจ กำลังเร่งสอบสวนหาสาเหตุการตายแน่ชัดอีกครั้ง.
รปภ.หนุ่ม เครียดปัญหาครอบครัว นั่งระบายให้เพื่อนฟัง ก่อนตัดสินใจปีนขึ้นไปป้ายโฆษณาห้างดัง แล้วตัดสินใจโดดลงมาร่างกระแทกพื้นดับคาที่
ฆ่าตัวตาย,โดดป้ายโฆษณา,เครียดปัญหาครอบครัว,รปภ.หนุ่ม,ปีนป้ายโฆษณา,โฮมโปรสระบุรี,สระบุรี,ข่าวทั่วไป